Finalitza l'actuació d'humanització del carrer Canonge Manjón amb una inversió de més de 175.000 euros
09 juliol 2024

## Finalitza l'actuació d'humanització del carrer Canonge Manjón amb una inversió de més de 175.000 euros09 juliol 2024Última actualització: 09 juliol 2024

![](../gestion/img/132908908df6f7f61256af6473833459efa85a8afedf2dd7bc364e18788bfbaf.jpg)  
  

L'**alcalde de Gandia, José Manel Prieto**, acompanyat per la **presidenta de la Junta de Districte de Corea, Inma Rodríguez** i el **regidor Jesús Naveiro**, van visitar el **carrer Cangonge Manjón** després de la finalització de les obres que formen part del **Pla d'Humanització de Places i Carrers** que s'han executat gràcies a un pressupost de 175.163,35 €.

  
Els treballs s'han desenvolupat durant tres mesos i mig i han modificat l'estructura antiga del vial per ampliar les voreres per tal de complir la normativa d'accessibilitat i millorar la seguretat a tot el carrer. A més, està prevista la instal·lació de testos, mobiliari urbà i la renovació de l'enllumenat.